**לסביות, הומואים, טרנסג'נדרים וביסקסואלים (להט"ב)** באזור המנהלי המיוחד של הרפובליקה העממית של סין ב**הונג קונג** מתמודדים עם אתגרים משפטיים וחברתיים שאינם נתקלים בהם תושבים הטרוסקסואלים. פעילות הומוסקסואלית בקרב גברים חוקית באזור המנהלי מאז 1991, אך משקי בית בראשות זוגות חד מיניים אינם זכאים לאותן הכרות משפטיות הזמינות לזוגות הטרוסקסואלים. פעילות הומוסקסואלית בקרב נשים חוקית מאז ומעולם.

מעמד בחוק
---------

בתור קולוניה של האימפריה הבריטית, החוקים הפליליים של הונג קונג הבריטית נגד מעשים הומוסקסואלים של גברים היו בתחילה שיקוף של החוק הקולוניאלי, עם עונש מרבי של מאסר עולם. עם זאת, לא הפלילו יחסים הומוסקסואלים בין נשים. מאז שנות ה-70 של המאה ה-20 התנהל ויכוח ציבורי בשינוי החוק בהתאם לעקרונות זכויות האדם. כתוצאה מכך, בשנת 1991, המועצה המחוקקת העבירה אי-הפללה כלפי יחסים הומוסקסואלים בהסכמה בקרב גברים.

עם זאת, נקבע גיל הסכמה לא שוויוני בין זוגות גברים הומוסקסואלים (21) לזוגות הטרוסקסואלים (16) בעוד החוק שתק לגבי גיל הסכמה בין זוגות לסביות. ארגוני זכויות להט"ב קראו למועצה המחוקקת להשוות את חוק גיל ההסכמה, אם כי נתקלו בהתנגדות מצד מחוקקים שמרנים כי אי השוויון המשפטי "נחוץ כדי להגן על בני נוער ולשמור על מסורת". כתוצאה מכך, הוגשה תביעה כדי לערער על גיל ההסכמה הבלתי שוויוני בבית המשפט. בשנת 2005, שופט אשר דן בתיק קבע כי גיל ההסכמה אינו חוקתי לפי פקודת מגילת זכויות האדם של הונג קונג, מה שמפר את הזכות לשוויון. פסק הדין אושר על ידי בית המשפט לערעורים, אך ההוראות לא הוסרו רשמית מפקודת הפשעים עד לשנת 2014.

ב-30 במאי 2019, בתיק יונג צ'ו וינג נגד שר המשפטים, בית המשפט העליון פסק לטובת וינג, פעיל להט"ב שהגיש את התביעה נגד הממשלה ב-2017, וביטל ארבע הוראות נוספות במסגרת פקודת הפשעים המטילה עונשים גבוהים יותר על עבירות שביצעו גברים הומוסקסואלים בניגוד להטרוסקסואלים. שינוי חקיקתי זה בא לאחר 20 שנות פעילות לשינוי תוכן החוקים, אותם הממשלה סירבה או עיכבה. עם זאת, מזכירת משרד משפטים בעת הדיון בתיק, הסכימה כמעט לכל השינויים, והסכימה כי "החוקים הללו המכוונים לגברים הומוסקסואלים אינם עולים בקנה אחד עם חוק היסוד".

הכרה במערכות יחסים חד מיניות
----------------------------

נישואים חד מיניים או איחודים אזרחיים עבור זוגות חד מיניים אינם מוכרים בהונג קונג. אף על פי כן, ביוני 2009 הרחיבה ממשלת הונג קונג הכרה והגנה מוגבלת לזוגות חד מיניים שחיים יחדיו במסגרת פקודת אלימות במשפחה.

ב-4 במרץ 2020, המדיניות של ממשלת הונג קונג לשלול מזוגות חד מיניים הנשואים באופן חוקי את הזכות להגיש בקשה לדיור ציבורי הוכרזה על ידי בית המשפט העליון כ-"בלתי חוקית ואינה חוקתית".

### שותפויות אזרחיות

ביוני 2018, בטענה שזכותה לפרטיות ולשוויון הופרה בהסתמכותה על חוק היסוד ופקודת מגילת הזכויות של הונג קונג, אישה לסבית מהונג קונג המכונה "MK" תבעה את ממשלת הונג קונג על הכחשת זכותה להיכנס לשותפות אזרחית עם בת זוגה. בג"ץ דן בתיק בדיון ראשוני קצר בן 30 דקות באוגוסט 2018. בנובמבר 2018, המחוקק ריי צ'אן צ'י-צ'ואן אשר ידוע כהומוסקסואל גלוי הציע הצעה לחקור הכשרת איחוד אזרחי לזוגות חד מיניים, אם כי ההצעה הודחה ב-27 קולות נגד מול 24 בעד. באפריל 2019, שופט דחה הצעה של הדיוקסיה הקתולית של הונג קונג וקבוצות שמרניות אחרות להצטרף לליטיגציה וקבע כי בית המשפט "אינו יכול לבורר בנושאים חברתיים או תאולוגיים ופועל רק על פי שיקולים משפטיים". יועץ של הדיוקסיה הקתולית טען כי תוצאת התיק בבית המשפט עלולה להוביל ל-"אפליה הפוכה" וליצור "אפקט מצמרר על הכנסייה".

ריי צ'אן צ'י-צ'ואן, המחוקק ההומוסקסואל הגלוי הראשון ברחבי "סין הגדולה", 2018התיק נדון ב-28 וב-29 במאי 2019. במהלך הדיונים, סטיוארט וונג, עורך דין ממשלתי, הגן על החוק הקיים באומרו: "לא כל ההבדלים ביחס הם בלתי חוקיים. אתה לא אמור להתייחס למקרים לא שוויוניים כאחד ולהכיר בצורה חלופית של מערכות יחסים חד מיניות שלדעתנו היא בגדר ערעור מוסד הנישואין המסורתי והמשפחה" בטענה כי שותפויות באיחוד אזרחי נושאות את אותן זכויות משפטיות כמו נישואין, אך בדרך כלל אינן כוללות את הטקס והחלפת נדרי החתונה. מדיניות זו הפכה את הנישואים והאיגודים האזרחיים למעשה לזהים במהותם" אמר עורך הדין הממשלתי, והסביר מדוע הממשלה התנגדה לשניהם עבור זוגות חד מיניים.

באוקטובר 2019 פסק בית המשפט נגד "MK" תוך שהוא מציין את חוק הנישואין הקיים וממשיך לשלול גישה זוגיות אזרחית מזוגות חד מיניים. השופט אנדרסון צ'או כתב בעת פסיקתו באומרו כי "הראיות בפני בית המשפט אינן, לדעתי, מספיק חזקות או משכנעות כדי להוכיח שהצרכים והנסיבות החברתיים המשתנים או העכשוויים בהונג קונג הם כאלה שיחייבו לקרוא את המילה 'נישואין' בחוק יסוד סעיף 37 ככוללת נישואים בין שני אנשים בני אותו המין". צ'או הוסיף כי "האם צריכה להיות או לא צריכה להיות מסגרת חוקית להכרה במערכות יחסים חד-מיניות היא בעיקרה עניין לחקיקה".

### נישואים חד מיניים

בשנת 2013, בית המשפט העליון של הונג קונג קבע כי אישה טרנסג'נדרית יכולה להתחתן עם בן זוגה והצהיר לממשלה שיש לה שנה אחת לנסח חוק המאפשר לטרנסג'נדרים להינשא לאחר שעברו ניתוח להתאמה מגדרית. באביב 2014, כתוצאה מכך שהחוק לא הושלם, אזרחים טרנסג'נדרים הפכו לרשאים להתחיל להינשא בחודש יולי. פעילי זכויות אדם הגיבו בביקורתיות מהקביעה לפיה אדם "מחויב לעבור ניתוח התאמה מגדרית מלא כדי לקבל רישיון עבור נישואין".

סקר אשר נערך על ידי אוניברסיטת הונג קונג בשנת 2017 מצא כי 50.4% מהנשאלים תמכו בהכשרת נישואים חד מיניים ברחבי האזור המנהלי.

ביולי 2018, ראש הרשות המבצעת של הונג קונג, קארי לאם, הצהירה כי לממשלת הונג קונג "אין תוכניות לתקן את החוק ולאשר נישואים חד מיניים בעתיד הקרוב" בעקבות פסיקת ציון דרך לטובת בקשת אשרה תלויה של זוג חד מיני, וכן אמרה כי אף על פי שהממשלה "כיבדה את פסיקת בית המשפט" המקרה אינו מהווה "אתגר לפקודת הנישואין של הונג קונג ועניינו רק מדיניות ההגירה של העיר". במרץ 2019 חזרה על עמדתה ואמרה כי הממשלה "לא קרובה יותר להכשיר נישואים חד מיניים" בעוד כינתה את הנושא "עדיין שנוי במחלוקת" אך ציינה שפסיקת בית משפט לאחרונה בהסדרי הגירה לזוגות חד מיניים שנישאו מחוץ למדינה "עוזר להביא כישרונות מעבר לים".

במאי 2019, יו"ר ועדת שוויון הזדמנויות, ריקי צ'ו מאן-קין, הביע העדפה לגישה "צעד אחר צעד", החל מיוזמות נגד אפליה, ואמר כי לא ידחוף "ללוח זמנים חקיקתי בנושא נישואים חד מיניים מהממשלה" אך דחק בקהילה ההונג קונגית "לשנות כיוון" לטובת גישה פרגמטית צעד אחר צעד לשבור את "הקיפאון הנצחי" במאבקה של העיר למען זכויות להט"ב. מאן-קין הצהיר כי "במקום להתמקד בדיונים מופשטים ואידאולוגיים שלעולם לא נוכל להגיע להסכמה עליהם בקלות, בואו נתקדם מעט בהתמודדות עם אפליה במקום העבודה, בבתי הספר ובמתקנים הציבוריים".

בינואר 2019 הסכים בית המשפט העליון של הונג קונג לדון בשתי תביעות נגד סירובו של האזור המנהלי להכיר בנישואים חד מיניים. שני האתגרים המשפטיים הנפרדים הועלו על ידי סטודנט בן 21 מאוניברסיטת הונג קונג, אשר כונה "TF" ופעיל בן 31 תחת השם "STK" אשר טענו כי חוסר היכולת של זוגות חד מיניים להתחתן ברחבי הונג קונג "מפרה את זכותם לשוויון על פי מגילת זכויות האדם וחוק היסוד של הונג קונג". השופט בתיק נתן לבקשות רישיון להישמע על ידי בית המשפט, אם כי השעה אותן לדון תחילה בתיק נוסף בו הייתה מעורבת לסבית בת 29, המבקשת ליישם מערכת שותפות באיחוד אזרחי בהונג קונג.

### אשרות בני זוג

בשנת 2015 אישה לסבית בריטית אשר כונתה כ-"QT" תבעה את מחלקת ההגירה של הונג קונג לאחר שזו סירבה להכיר בשותפותה האזרחית עם בת זוגה בממלכה המאוחדת וסירבה להעניק לה אשרת תלות. בפברואר 2015, שופט אשר דן בנושא הסכים שהתובעת הופלתה לרעה והעביר את התיק לבית המשפט העליון. בית המשפט דן בתיק ב-14 במאי 2015. לאחר דיון ממושך, דחה בית המשפט את התיק במרץ 2016. התובעת העבירה את התיק לבית המשפט לערעורים, שהסכים לדון בו ב-15 וב-16 ביוני 2017. את הערעור הובילה עורכת הדין הבולטת לזכויות אדם, דינה רוז, אשר ידועה במקרי תביעות רבות ברחבי העולם למען הכרה במערכות יחסים של זוגות מאותו המין.

ב-25 בספטמבר 2017 הפך בית המשפט לערעורים את דחיית בג"ץ ופסק לטובת "QT", וקבע כי יש להעניק לבת זוגה העובדת בעיר אשרת בני זוג. בעוד ההגדרה המשפטית של נישואים לא עורערה, השופט הראשי אנדרו צ'ונג הצהיר כי "הזמנים השתנו ומספר הולך וגדל של אנשים אינם מוכנים עוד לקבל את הסטטוס קוו ללא מחשבה ביקורתית". צ'ונג הוסיף כי מחלקת ההגירה לא הצליחה להצדיק את "האפליה העקיפה על רקע נטייה מינית ממנה סבלה QT" וכי "ההחרגה של בן זוגו הנשוי כדין, אם כי חד מיני, של עובדת זרה או בת זוגה האזרחית, להצטרף לעובדת היא, די ברור, לא יעילה למשיכת העובדת להגיע או להישאר בהונג קונג". בית המשפט הורה ל-"QT" ולמשרד ההגירה לעבוד יחד על הסכם ולהגישו לבית המשפט תוך 28 ימים.

משרד ההגירה ערער על פסק הדין לבית המשפט לערעורים סופיים. בית המשפט נתן את פסק דינו ב-4 ביולי 2018, שפסק לטובת התובעת וחייב את רשויות ההגירה מאתה ואילך להעניק לבני זוג חד מיניים אשרות בני זוג שהיו זמינות בעבר רק לזוגות הטרוסקסואלים. הרכב השופטים, בראשותו של השופט העליון ג'פרי מא טאו-לי, קבע כי "המדיניות של אי מתן אשרה נוגדת תועלת וברור שאינה קשורה באופן רציונלי לקידום כל מטרת כישרון" בעודו דחה את טיעונו של מנהל ההגירה כי "שותפויות באיחוד אזרחי שונות מנישואים" בתגובה כי טיעוניו מבוססים על "בסיס רעוע וכמעט ולא מספק". הממשלה הצהירה כי היא "מכבדת את פסיקת בית המשפט ותלמד אותה בפירוט". פסק הדין נכנס לתוקף ב-19 בספטמבר 2018, אז הודיע מנהל מחלקת ההגירה כי ישקול בחיוב פנייה של מי שנכנס ל-"זוגיות אזרחית חד מינית, איחוד אזרחי חד מיני, נישואים חד מיניים או נישואים מהמין השני, שותפות אזרחית מהמין השני או איחוד אזרחי מהמין השני מחוץ להונג קונג" לכניסה למגורים כתלויה, אם האדם עומד "בדרישות ההגירה הרגילות".

### מיסוי והטבות

בשנת 2014, התחתן קצין ההגירה של הונג קונג אנגוס לאונג צ'ון-קוונג עם בן זוגו סקוט אדמס בניו זילנד. לאחר נישואיהם, צ'ון-קוונג ניסה לעדכן את מצבו המשפחתי בלשכת שירות המדינה, אשר קובעת כי הטבות השוטרים יכולות להגיע גם לבני זוגם. הלשכה, לעומת זאת, דחתה את ניסיונותיו של צ'ון-קוונג להרחיב את ההטבות הללו לאדמס, מה שהוביל לאתגר משפטי. ב-28 באפריל 2017, בית המשפט העליון של הונג קונג פסק לטובת צ'ון-קוונג. בפסיקתו המובהקת, כינה השופט אנדרסון צ'או ק-מינג את מדיניות הלשכה כ-"אפליה עקיפה" ודחה את טענתה כי עליה "לנהוג בהתאם לחוק הנישואין הרווח בהונג קונג" בעוד כי הרחבת ההטבות לבת זוגו של צ'ון-קוונג תביא "לערעור שלמות מוסד הנישואין". פסק הדין היה אמור להיכנס לתוקף ב-1 בספטמבר 2017 והיה מציע לבני זוג חד מיניים של עובדי ממשלה שנישאו מחוץ למדינה את אותן הטבות כמו של זוגות הטרוסקסואלים. אולם, בחודש מאי ערערה ממשלת הונג קונג על פסק הדין. בית המשפט לערעורים החל לבחון את התיק בדצמבר 2017, ופסק נגד בני הזוג ב-1 ביוני 2018. בית המשפט לערעורים קבע כי קיימת "מטרה לגיטימית להגן על נישואים בין המינים השניים" בטענה שרק זוגות הטרוסקסואלים "צריכים ליהנות מחופש הנישואין". בית המשפט גם קבע שצ'ון-קוונג ואדמס "לא יכולים לשלם מיסים כזוג". בני הזוג ערערו על ההחלטה לבית המשפט לערעורים סופיים. הערעור נדון ב-7 במאי 2019.

ב-6 ביוני 2019, בית המשפט לערעורים סופיים הפך את פסיקתו של בית המשפט העליון, וקבע כי הן לשכת שירות המדינה והן מחלקת מס ההכנסה הפלו את בני הזוג שלא כדין. פסק הדין נכנס לתוקף ב-19 בספטמבר 2018, כאשר ממשלת הונג קונג שינתה את ספר החוקים שלה כדי לאפשר לזוגות חד מיניים להגיש דוחות מס משותפים. דובר משרד ההכנסה הפנימית אישר את השינוי והצהיר שזוגות נשואים חד מיניים "יכולים כעת להגיש שומת מס משותפת באמצעות מערכת ניהול מסמכים או בצורת מסמך". פעילי זכויות להט"ב הונג קונגים בירכו על הצעד אך הצהירו כי יש לכלול אותו גם לאלה הנמצאים בשותפויות אזרחיות.

הגנה מפני אפליה
---------------

פקודת מגילת הזכויות של הונג קונג משנת 1991 אוסרת אפליה ממגוון סיבות כולל "מעמד אחר". בתיק של לאונג ט.ס ויליאם רוי נגד שר המשפטים (2005), המונח פורש כך שיכלול נטייה מינית. מאז שנות ה-90 ארגוני זכויות להט"ב קראו למועצה המחוקקת לחוקק חוקי זכויות אזרח הכוללים בתוכנם נטייה מינית.

לממשלה, בכל רמותיה, אסור לקיים יחס שונה בלתי מוצדק על רקע נטייה מינית כתוצאה ישירה מסדרה של תיקי משפט מתוקשרים בהם, שר המשפטים נגד יאו יוק לונג זיגו (2007), תיק בו בית המשפט לערעורים סופיים קבע כי "הנטייה המינית של האדם היא מעמד מוגן מפני אפליה לפי הוראות סעיפים 25 ו-39 לחוק יסוד הונג קונג וסעיפים 1 ו-22 לפקודת מגילת זכויות האדם". בשל פרשנות זו של מערכת המשפט, על הממשלה מוטלת האחריות להבטיח באופן פעיל שכל מדיניותה, החלטותיה ופעולותיה נקיות מאפליה על רקע נטייה מינית. עם זאת, חוק היסוד ופקודת מגילת זכויות האדם מחייבים רק את הממשלה, סוכנויותיה ונציגיה, אך לא חברות פרטיות. ככזה, סעיף ההערות הכלליות במודעות המשרות הפנויות בשירות המדינה כולל את הקביעה: "כמעסיק שוויון הזדמנויות, הממשלה מחויבת לביטול האפליה בעבודה. המשרה המפורסמת פתוחה לכל המועמדים העומדים בדרישת הכניסה הבסיסית ללא קשר לנכותם, מין, מצב משפחתי, הריון, גיל, מצב משפחתי, נטייה מינית וגזע". בנוסף, עובדי ממשלה החשים מופלים לרעה או סובלים מיחס לא הוגן בשל נטייתם המינית רשאים לבקש ייעוץ משפטי ולהגיש תביעות אזרחיות נגד הממשלה בבית המשפט.

בשנת 1993, המחוקקת לשעבר אנה וו הציעה הצעת חוק שוויון הזדמנויות באמצעות הצעת חוק פרטית לאיסור אפליה ממגוון סיבות, כולל "מין, מוגבלות, גיל, גזע ומיניות". מאמצה לא הניב תוצאה עד 1995 אז נחקק חוק שוויון ההזדמנויות אם כי המונח "מיניות" לא נכלל בהעברת הצעת החוק.

התנגדות פוליטית להגנה מפני אפליה על רקע נטייה מינית או זהות מגדרית נוטה לבוא משמרנים חברתיים, אשר לעיתים קרובות בעלי קשרים נוצריים אוונגליסטים, הרואים בהומוסקסואליות וקרוס-דרסינג כ-"סימנים של חוסר מוסריות". לאחר שבית המשפט פסק נגד גיל ההסכמה הבלתי שוויוני עבור זוגות הומוסקסואלים בשנת 2005, ראש הרשות המבצעת לשעבר של הונג קונג, דונלד צאנג הידוע כקתולי אדוק, התנגד פומבית להחלטת בית המשפט ונלחם בערעור לפסק הדין עד 2006 אם כי ללא הצלחה.

בשנת 2005 הלשכה לענייני חוקה ויבשת הקימה את היחידה לזהות מגדרית ונטייה מינית, עבור "שיפור שוויון ההזדמנויות לאנשים בעלי נטיות מיניות שונות וטרנסג'נדרים". החל מאוגוסט 2012, הלשכה נותנת חסות לסדרה של שידורי הכרזות לשירות הציבור על הצורך בהענקת יחס שווה בעת העסקת כל מי שמוגדר כחלק מקהילת הלהט"ב.

בשנת 2016 נכשלו המאמצים של ועדת שוויון הזדמנויות להניע את הממשלה לחוקק חקיקה נגד אפליה המכסה נטייה מינית וזהות מגדרית. הוועדה העלתה הצעה לממשלה בעקבות סקר באותה שנה, שמצאה כי רוב של 55.7% קונג קונגים תמכו בהוספת המונחים.

ביוני 2019, ריקי צ'ו מאן-קין, ראש נציבות שוויון ההזדמנויות, הצהיר שהוא מתכוון "להוסיף הגנות נגד אפליה על בסיס נטייה מינית וזהות מגדרית לחוקים הקיימים" בעוד לדבריו, גישתו תהיה "כרוכה בהכנסת הגנות לחוקים הקיימים במקום תמיכה בחקיקה כוללת אחת". מאן-קין ידוע כמתכנן טיוטות חוקים ומכוונן אותם לאחר שמיעת דעות המפלגות המתנגדות לפני הגשתן לממשלה.

זהות מגדרית
-----------

החוק בהונג קונג מאפשר שינוי מגדר במסמכים משפטיים כגון תעודת זהות ודרכון, אך אינו מאפשר לשנות את תעודת הלידה. שינוי מסוג זה מצריך העברת ניתוח להתאמה מגדרית.

ב-13 במאי 2013, בית המשפט לערעורים סופיים של הונג קונג קבע כי לאישה טרנסג'נדרית ישנה הזכות להתחתן עם בן זוגה במגדרה המועדף.

ב-16 בספטמבר 2013, נודע מקרה שערורייתי בהונג קונג בו הטרנסג'נדרית אליאנה רובשקין, הופלתה לרעה ועברה התעללות מינית על ידי פקידי מכס בנמל התעופה בהונג קונג, מה שאילץ ארגונים בינלאומיים כמו האו"ם וארגונים לא ממשלתיים בהונג קונג לספק לה סיוע במעמד פליטה שהפכה לאדם חסר אזרחות, בהיותה סבלה מאירוע חיפוש גוף פולשני במשך יותר מ-9 שעות.

בשנת 2019, שלושה גברים טרנסג'נדרים איבדו את מעמדם החוקי להכרה ככאלה בתעודות הזהות שלהם בהונג קונג. בעודו הביע חיבה לשלישייה, שופט בית המשפט העליון תומאס או הינג-צ'ונג פסק נגד שלושת המבקשים, שהוכרו כולם כגברים על ידי ממשלת הממלכה המאוחדת אך אינם מסוגלים לשנות את מינם בתעודת הזהות של הונג קונג. השופט הצהיר כי "שינוי מין מוחלט יהיה הדרך המעשית היחידה של השלטון המקומי לקבוע את מינו של אדם".

תרומת דם
--------

מאז ספטמבר 2017, גברים המקיימים יחסי מין עם גברים (MSM) רשאים לתרום דם ברחבי הונג קונג לאחר תקופת דחייה של שנה מקיום יחסים.

תנאי מחיה
---------

|  |  |
| --- | --- |
|  |  ראו גם – **המשחקים הגאים בהונג קונג (2022)** |

יחד עם מספר מועדוני לילה הומוסקסואלים, מצעדי גאווה מתקיימים מדי שנה ברחבי הונג קונג, כמו גם אירועים חברתיים אחרים בהם הקרנת פסטיבל סרטי ההומואים והלסביות בהונג קונג. בכל שנה בציון היום הבינלאומי נגד הומופוביה, טרנספוביה וביפוביה (17 במאי), מתקיימת צעדה ברחבי האזור המנהלי מאז 2005. מעורבות פוליטית גם כן הפכה נפוצה יותר בשנים האחרונות, בעוד מספר מחוקקים בולטים השתתפו בצעדת היום ובמצעד הגאווה בהונג קונג. בשנת 2010, המחוקק פרננדו צ'ונג, המחוקקים לשעבר סוד הו סאו לאן, לו ווינג-לוק והכומר פונג צ'י ווד, השתתפו בהפגנה פומבית נגד הומופוביה בהונג קונג.

מצעד הגאווה בהונג קונג, 2014
בתחילת שנות ה-90 הוקמו שתי הקבוצות הראשונות לזכויות להט"ב בהונג קונג, "HORIZONS" ו-"Ten Percent Club". כיום, קיימים מספר ארגונים בהם: "Rainbow Action" ו-"Tongzhi Culture Society" הפועלים למען קידום זכויות להט"ב בעודם מארגנים אירועים חינוכיים וחברתיים ציבוריים שונים. סקר שנערך על ידי אוניברסיטת הונג קונג ב-2014 קבע כי 74% מהנשאלים הסכימו כי לזוגות חד מיניים "צריכים להיות אותן זכויות או חלק מהזכויות להן נהנים זוגות הטרוסקסואלים".

במאי 2019, פרסומת של קת'אי פסיפיק, חברת התעופה הלאומית של הונג קונג, הכוללת זוג שני גברים מטיילים יד ביד לאורך חוף נאסרה על ידי רשות שדות התעופה של הונג קונג ו-"MTR Corporation" (מפעילת תחבורה ציבורית בבעלות ממשלתית ומפתחת נכסים בהונג קונג, המפעילה את מסילת הטרנזיט, רשת התחבורה הציבורית הפופולרית ביותר בעיר). עם זאת, ביטלו את עמדתן יממה לאחר מכן בעקבות ביקורת ציבורית שלילית נרחבת לאחר האיסור בעוד הפרסומת הוצגה בשנית מספר ימים לאחר מכן.

המשחקים הגאים, תחרויות ספורט רב-ענפיות ואירועי תרבות מגוונים עבור חברי קהילת הלהט"ב ברחבי העולם, נקבעו להתקיים לראשונה בהונג קונג כציון 40 השנה למשחקים הגאים שנוסדו לראשונה ב-1982 בין ה-11 ל-19 בנובמבר 2022. אלו היו צפויים להיות המשחקים הגאים הראשונים שיערכו ביבשת אסיה, ולראשונה בעונת חורף. עם זאת, כתוצאה מהתפרצות מגפת הקורונה בקונג קונג, נדחה קיום המשחקים ל-3 בנובמבר עד 11 בנובמבר 2023.

### מדיה

מאז שנות ה-90, במספר סרטים הונג קונגים החלו להיכלל דמויות או נושאים המתייחסים לקהילת הלהט"ב. עם זאת, תוכניות טלוויזיה נטו במידה רבה להימנע מהצגת הנושאים, עד לתחילתו של העשור השני של המאה-21. בשנת 2005, נודע בהרחבה ברחבי האזור המנהלי כי הזמר-יוצר הפולק ההונג קונגי צ'ט לאם הצהיר על היותו הומוסקסואל באמצעות ראיון לכתב העת האדבוקט בממלכה המאוחדת בעודו תמך בציון מצעד הגאווה בהונג קונג.

בשנת 2006 שידרה רדיו טלוויזיה הונג קונג (RTHK) סרט טלוויזיה בשם "Gay Lovers" אשר ספג ביקורת שלילית מצד שמרנים חברתיים בהיותו עודד לדבריהם "אנשים להפוך להומוסקסואלים". בשנת 2007 קבעה רשות השידור כי הפקת הסרט על ידי "RTHK" היא "בלתי הוגנת, חלקית ומוטה כלפי הומוסקסואליות ובעלת השפעה של קידום קבלת נישואים הומוסקסואלים". ב-5 במאי 2008 ביטל השופט מיכאל הרטמן את פסיקת רשות השידור לפיה הדיון של "Gay Lovers" בנישואים חד מיניים נחשב כ-"מפר את הנחיות השידור על אי הכללת דעות נגד הומואים".

באפריל 2012, האמן ההונג קונגי והפעיל הפוליטי, אנתוני וונג, הצהיר על היותו הומוסקסואל במהלך אחת מסדרות הקונצרטים שלו לתשואות אוהדיו. וונג ייסד את ארגון הצדקה ללא מטרות רווח "Big Love Alliance" בשנת 2013 עבור קידום שוויון זכויות לחברי קהילת הלהט"ב בהונג קונג.

אנתוני וונג, אמן הונג קונגי ופעיל זכויות להט"ב, 2009
בספטמבר 2012, המחוקק הנבחר ריי צ'אן צ'י-צ'ואן, מנחה רדיו וטלוויזיה לשעבר, הצהיר בראיונו לעיתון ההונג קונגי "Oriental Daily" כי הוא הומוסקסואל, מה שהפך אותו למחוקק ההומוסקסואל הגלוי הראשון בסין הגדולה (מונח המתייחס בדרך כלל לאזור המקיף את סין היבשתית, הונג קונג, מקאו וטאיוואן במזרח אסיה).

ב-10 בנובמבר 2012, דניס הו, זמרת-שחקנית ופעילת זכויות אדם הונג קונגית, הצהירה על נטייתה החד-מינית על הבמה באירוע תחת הכותרת "העז לאהוב" במהלך ציון מצעד הגאווה של הונג קונג באותה שנה. הו כינתה את עצמה בהצהרתה כ-"טונגז'י" (同志) מילת סלנג סינית להומוסקסואלים. הו הוגדרה בתקשורת הבינלאומית כזמרת המיינסטרים הראשונה בהונג קונג אשר "יצאה מהארון".

### בריאות הנפש

#### מכללת הפסיכיאטרים של הונג קונג

ב-15 בנובמבר 2011, מכללת הפסיכיאטרים של הונג קונג, כגוף רישוי של פסיכיאטרים מקצועיים, פרסמה הודעה לפיה הומוסקסואליות "איננה מחלה" בעוד "אינן ראיות מוכחות מדעיות התומכות בניסיונות לשנות נטייה מינית". עד פברואר 2012, ההודעה לא הועלתה לאתר המכללה ולא פורסמה בכתבי עת מקצועיים כלשהם. עם זאת, הייתה זמינה בפורמט "PDF" אלקטרוני לפי בקשה. באותה תקופה, מכללת הפסיכיאטרים של הונג קונג הוגדרה כסמכות המקצועית הראשונה ביבשת אסיה אשר "חוותה במפורש ובפומבי את עמדתה המקצועית בנושאים הנוגעים להומוסקסואליות וטיפולים המשנים את הנטייה המינית של האדם".

המכללה פירטה את עמדתה באומרה כי,

> "מכללת הפסיכיאטרים של הונג קונג סבורה שהומוסקסואליות אינה הפרעה פסיכיאטרית... מכללת הפסיכיאטרים של הונג קונג דבקה בתקיפות בפרקטיקה של טיפול מוכח מדעית ומבוסס ראיות. טיפולים פסיכיאטריים צריכים להינתן על פי עקרונות מבוססים ותרגולים הקיימים באותה עת. אין, נכון לעכשיו, ראיות מדעיות וקליניות מוצקות התומכות ביתרונות של ניסיונות לשנות נטייה מינית".
> 
> 

#### החברה הפסיכולוגית של הונג קונג

לאור היעדר הנחיות תרגול עבור לסביות, הומוסקסואלים וביסקסואלים עבור פסיכולוגים בהונג קונג, האגודה הפסיכולוגית של הונג קונג, הקימה ביולי 2011 קבוצת עבודה עבור התמודדות עם הסוגיה. ב-1 באוגוסט 2012, האגודה פרסמה מסמך עמדה שכותרתו "מסמך עמדה לפסיכולוגים העובדים עם לסביות, הומואים וביסקסואלים (לה"ב)". בתוכן המסמך קיימים כ-11 קווים מנחים עיקריים הכוללים באומרם,

|  |
| --- |
| "פסיכולוגים מבינים שהומוסקסואליות וביסקסואליות אינן מחלות נפש". |
| "פסיכולוגים מבינים שמשיכה, רגשות והתנהגות הומוסקסואלים, ביסקסואלים והטרוסקסואלים מהווים גרסאות נורמליות של המיניות האנושית". |
| "פסיכולוגים מבינים שמאמצים לשנות נטייה מינית לא הוכחו כיעילים או בלתי מזיקים". |
| "בעת שימוש והפצת מידע על נטייה מינית, פסיכולוגים מייצגים באופן מלא ומדויק ממצאי מחקר המבוססים על עיצוב מחקר מדעי קפדני ונזהרים להימנע מכל שימוש לרעה או מצג שווא של ממצאים אלה". |
| "פסיכולוגים מבינים את הסטיגמה החברתית שנכפתה על לסביות, הומוסקסואלים וביסקסואלים ואת ההשפעות על חייהם". |
| "פסיכולוגים תמיד פועלים כדי להבטיח שהציבור יידוע במדויק לגבי נטייה מינית ונושאים הקשורים ללסביות, הומוסקסואלים וביסקסואלים". |
| "פסיכולוגים מודעים לעמדות שלהם, לאמונות ולידע שלהם על נטייה מינית ועל חייהם וחוויותיהם של לסביות, הומוסקסואלים וביסקסואלים. הם אינם כופים אמונות אישיות או סטנדרטים לגבי נטייה מינית כאשר הם מציעים שירותים מקצועיים". |
| "פסיכולוגים מבינים את ההבחנה בין נטייה מינית לבין זהות והבעה מגדרית. התאמה או חוסר התאמה מגדרית סטריאוטיפית אינה מעידה בהכרח על הנטייה המינית של האדם". |
| "פסיכולוגים מבינים את ההטרוגניות בין לסביות, הומוסקסואלים וביסקסואלים (למשל, מין, מגדר, גיל, מצב סוציו-אקונומי, יכולות פיזיות ונפשיות, גזע, מצב משפחתי, מצב הורי ואמונות דתיות)". |
| "פסיכולוגים מכבדים את בחירתם של לסביות, הומוסקסואלים וביסקסואלים לחשוף או לא לחשוף את נטייתם המינית". |
| "פסיכולוגים דוגלים בחברה מכילה ובקידום שוויון הזדמנויות. זה כולל תמיכה בביטול הומופוביה, ביפוביה, אפליה, בריונות, הטרדה או כל צורה של סטיגמה כלפי לסביות, הומוסקסואלים וביסקסואלים". |

טבלת סיכום
----------

|  |  |
| --- | --- |
| פעילות הומוסקסואלית חוקית |  (מאז 1991) |
| גיל הסכמה שווה לזוגות הטרוסקסואלים |  (מאז 2006 דה פקטו, מאז 2014 דה יורה) |
| חוקים נגד אפליה בתעסוקה | / (עבור נטייה מינית בקרב תעסוקה ממשלתית) |
| חוקים נגד אפליה במתן סחורות ושירותים | / (עבור נטייה מינית בקבלת מוצרים ושירותים ממשלתיים) |
| חוקים נגד אפליה בכל התחומים האחרים (כולל אפליה עקיפה, דברי שטנה) |  |
| נישואים חד מיניים |  |
| הכרה בזוגיות חד מינית (איחוד אזרחי, נישואי חוזה, מעמד ידועים בציבור) | / (מוצע, נישואים חד מיניים ושותפויות אזרחיות מחוץ לשטחי הונג קונג בקרב זוגות חד מיניים מוכרים לצורך הוצאת אשרה והטבות לבני זוג) |
| אימוץ משותף של זוגות חד מיניים |  |
| אימוץ ילד חורג על ידי זוגות חד מיניים |  |
| אימוץ על ידי יחידים ללא קשר לנטייה מינית |  |
| לסביות, הומואים וביסקסואלים מוצהרים רשאים לשרת בצבא |  /  אין נתונים (עשויים לשרת, אין איסור מפורש בחוק בעוד כי לא ידועים נתונים על קיומה של מדיניות אל תשאל, אל תספר, הרפובליקה העממית של סין אחראית להגנה) |
| זכות לשינוי מגדר בחוק |  (מאז 1992) |
| גישה להפריה חוץ-גופית לזוגות לסביות |  |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים |  |
| הכרה בשוויון הגירה לזוגות חד מיניים |  (מאז 2018) |
| גברים המקיימים יחסי מין עם גברים רשאים לתרום דם |  / (מאז 2017 לאחר תקופת דחייה של שנה) |

הערות שוליים
------------

1. ↑  Hong Kong gays fight sodomy laws, triggering debate in traditional, www.advocate.com, ‏2005-12-31 (באנגלית)
2. ↑  Result, legalref.judiciary.hk
3. ↑  CACV000317A/2005 LEUNG T C WILLIAM ROY v. SECRETARY FOR JUSTICE, legalref.judiciary.hk
4. ↑  LGBT victory as High Court abolishes four crimes targeting gay men, South China Morning Post, ‏2019-05-30 (באנגלית)
5. ↑  Anya Crittenton, Hong Kong High Court repeals laws criminalizing gay male sex, Gay Star News, ‏2019-05-30 (באנגלית בריטית)
6. ↑  Judgment, legalref.judiciary.hk
7. ↑  Gay couples to be protected by Hong Kong domestic violence law - PinkNews.co.uk, web.archive.org, ‏2011-06-29
8. ↑  Hong Kong’s public housing ban on gay couples unconstitutional, court rules, South China Morning Post, ‏2020-03-04 (באנגלית)
9. ↑  Shannon Power, Woman sues Hong Kong government for not allowing same-sex civil partnerships, Gay Star News, ‏2018-08-24 (באנגלית בריטית)
10. ↑  Queer Hong Kong Woman Sues for Civil Union Rights, www.advocate.com, ‏2018-08-24 (באנגלית)
11. ↑  Taking a stand: woman sues government over civil partnerships ban, South China Morning Post, ‏2018-08-24 (באנגלית)
12. ↑  Legco shoots down push for civil unions for gay couples, South China Morning Post, ‏2018-11-22 (באנגלית)
13. ↑  Josh Milton, Hong Kong judge rules religion should not define what marriage is, Gay Star News, ‏2019-04-26 (באנגלית בריטית)
14. ↑  Judge in LGBT civil union case declines religious groups’ offer to help, South China Morning Post, ‏2019-04-23 (באנגלית)
15. ↑  Marriage ‘no longer special’ if gay people allowed to wed, says Hong Kong government, The Independent, ‏2019-05-30 (באנגלית)
16. ↑  Holmes Chan, Hong Kong court rules against same-sex civil partnerships, Hong Kong Free Press HKFP, ‏2019-10-18 (באנגלית בריטית)
17. ↑  Wedding bells ring for transgender people, South China Morning Post, ‏2014-07-17 (באנגלית)
18. ↑  Catherine Lai, Over half of Hongkongers support same-sex marriage, HKU report finds, Hong Kong Free Press HKFP, ‏2018-07-04 (באנגלית בריטית)
19. ↑  Study shows growing support for same-sex marriage in Hong Kong, South China Morning Post, ‏2018-07-03 (באנגלית)
20. ↑  Same-sex marriage not in city’s immediate future, says Lam, South China Morning Post, ‏2018-07-12 (באנגלית)
21. ↑  Rik Glauert, Hong Kong no closer to 'controversial' marriage equality, leader says, Gay Star News, ‏2019-03-22 (באנגלית בריטית)
22. ↑  Jennifer Creery, Hong Kong is no closer to legalising same-sex marriage, says Chief Exec. Carrie Lam, Hong Kong Free Press HKFP, ‏2019-03-21 (באנגלית בריטית)
23. ↑  Follow Taiwan’s lead on same-sex marriage? No, equality watchdog says, South China Morning Post, ‏2019-05-18 (באנגלית)
24. 1 2  Two gay men in first legal challenges to laws banning same-sex marriage, South China Morning Post, ‏2019-01-03 (באנגלית)
25. ↑  "Gay woman challenges Hong Kong in landmark trial". *BBC News* (באנגלית בריטית). 2015-05-14. נבדק ב-2022-05-28.
26. ↑  Gov't made exception to allow same-sex spouses of consular staff to remain in Hong Kong, Hong Kong Free Press HKFP, ‏2016-11-17 (באנגלית בריטית)
27. ↑  "British lesbian wins right to spousal visa in landmark Hong Kong case". *Reuters* (באנגלית). 2017-09-25. נבדק ב-2022-05-28.
28. ↑  "Hong Kong gay rights: British lesbian wins spousal visa case". *BBC News* (באנגלית בריטית). 2017-09-25. נבדק ב-2022-05-28.
29. 1 2 3  Same-sex couples win right to spousal visas in Court of Final Appeal, South China Morning Post, ‏2018-07-04 (באנגלית)
30. ↑  Hong Kong to recognise same-sex partnerships in visa applications, South China Morning Post, ‏2018-09-18 (באנגלית)
31. ↑  Landmark win for gay civil servant over husband’s benefits, South China Morning Post, ‏2017-04-28 (באנגלית)
32. ↑  Landmark case ‘may make more gay civil servants marry abroad’, South China Morning Post, ‏2017-05-01 (באנגלית)
33. ↑  Hong Kong gov't appeals High Court ruling on marriage benefits for gay couple, Hong Kong Free Press HKFP, ‏2017-05-25 (באנגלית בריטית)
34. ↑  Court hears gov't's appeal after gay Hong Kong civil servant won spousal benefits for husband, Hong Kong Free Press HKFP, ‏2017-12-11 (באנגלית בריטית)
35. ↑  Court marriage ruling a huge setback for equality, says gay civil servant, South China Morning Post, ‏2018-06-01 (באנגלית)
36. ↑  Gay civil servant in final chapter of fight with government for spousal rights, South China Morning Post, ‏2019-05-07 (באנגלית)
37. ↑  Hong Kong's top court sides with gay civil servant in application for spousal benefit and tax assessment, Hong Kong Free Press HKFP, ‏2019-06-06 (באנגלית בריטית)
38. ↑  Same-sex couples win right to joint tax assessment in rule change, South China Morning Post, ‏2019-07-29 (באנגלית)
39. ↑  Legislative archive, web.archive.org, ‏2010-10-22
40. ↑  Anonymous, Hong Kong: Legislative Council Considers Anti-Discrimination Bill, OutRight Action International, ‏1996-03-01 (באנגלית)
41. ↑  The Rights of the Individual - gender, www.cmab.gov.hk
42. ↑  The Rights of the Individual - Equal Opportunities, www.cmab.gov.hk
43. ↑  New equality watchdog chief to start drive for LGBT protection this year, South China Morning Post, ‏2019-06-10 (באנגלית)
44. ↑  New head of Hong Kong’s Equal Opportunities Commission to start drive to tackle anti-LGBT discrimination later this year, sg.news.yahoo.com (ב־)
45. ↑  Fridae | Ms W vs. the Hong Kong Registrar of Marriages, web.archive.org, ‏2010-08-22
46. ↑  Hong Kong court denies male status to 3 transgender men, AP NEWS, ‏2019-02-02 (באנגלית)
47. ↑  "Hong Kong court supports transsexual right to wed". *BBC News* (באנגלית בריטית). 2013-05-13. נבדק ב-2022-05-28.
48. ↑  Transgender woman: Hong Kong customs officers behaved 'like animals' during body search, South China Morning Post, ‏2013-11-03 (באנגלית)
49. ↑  Trans woman subjected to invasive search at Hong Kong airport - Gay News Network, web.archive.org, ‏2014-02-20
50. ↑  Hong Kong rules trans people need surgery to change legal gender, PinkNews | Latest lesbian, gay, bi and trans news | LGBT+ news, ‏2019-02-01 (באנגלית בריטית)
51. ↑  Transgender trio fail in bid to be listed as male on Hong Kong ID card, South China Morning Post, ‏2019-02-01 (באנגלית)
52. ↑  Relaxed rules to allow gay men in Hong Kong to donate blood, South China Morning Post, ‏2017-09-14 (באנגלית)
53. ↑  Research Shows a Majority of People in Hong Kong Support Gay and Lesbian Couples’ Rights - All News - Media - HKU, www.hku.hk (באנגלית)
54. ↑  Cathay Pacific’s LGBT ad banned from Hong Kong airport and MTR, South China Morning Post, ‏2019-05-20 (באנגלית)
55. ↑  Airport Authority joins MTR Corp in reversing ban on same-sex advert, South China Morning Post, ‏2019-05-21 (באנגלית)
56. ↑  Legislator, 16 groups rail against LGBT movement as same-sex ad goes on display, South China Morning Post, ‏2019-05-26 (באנגלית)
57. ↑  Gay Games delayed by one year due to Covid - RTHK, news.rthk.hk (באנגלית בריטית)
58. ↑  Rhoda Kwan, Exclusive: Hong Kong Gay Games postponed due to Covid travel restrictions, Hong Kong Free Press HKFP, ‏2021-09-15 (באנגלית בריטית)
59. ↑  Eastern Promise, www.advocate.com, ‏2007-10-05 (באנגלית)
60. ↑  'gay lovers' programme did not breach broadcasting guidelines, says hong kong high court, www.fridae.asia (באנגלית)
61. ↑  Singer and LGBTI Activist Anthony Wong Yiu-ming Says He Doesn't Want to Be a Gay Icon, South China Morning Post, ‏2016-09-23 (באנגלית)
62. ↑  Derek Yiu, Hong Kong sees its first out gay politician, Gay Star News, ‏2012-09-11 (באנגלית בריטית)
63. ↑  Derek Yiu, Pop star Denise Ho comes out at Hong Kong Pride, Gay Star News, ‏2012-11-10 (באנגלית בריטית)
64. ↑  About the Author Staff Writers Twitter Facebook, Gay not disorder, Star Observer, ‏2012-01-18 (באנגלית אמריקאית)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |